Penginapan - Homestay - Hotel Di Bontang: Budidaya Jahe Merah : Modal Rp5.000 Untung Rp220.000
Published On 23:50 By Bontangers Homes for sale in 656 - Sierra Madre (Page 1) - Home Jane Realty
LA Realty / 656 – Sierra Madre community Homes For Sale
656 – Sierra Madre community Homes For Sale
768 Woodland Drive Sierra Madre, CA
534 Ramona Avenue Sierra Madre, CA
421 Santa Anita Court Sierra Madre, CA
310 N Sunnyside N Avenue Sierra Madre, CA
210 W Montecito Avenue Sierra Madre, CA KULTUUR – Hoërskool Oos-Moot
Kultuur in Oos-Moot is ‘n lewenslange passie, ‘n alledaagse avontuur, ‘n stil verslawing en ‘n bron van oneindige vreugde. Die kultuuraktiwiteite wat aangebied word, is ‘n uitdaging vir ieder en elk, van skaakspeler tot rugbyspeler is betrokke. Oos-Moot is een van die min skole in die Moot wat kan spog met ‘n groot verskeidenheid kultuuraktiwiteite waar ‘n ieder en elk hul kan uitleef.
Kultuurhoof en Organiseerders
Me Gene Barkhuizen
Me Crisna Bezuidenhout
Me Maria du Plessis
Me Tasmin Jordaan
Dit is ‘n kleiner groep Revue-lede (ongeveer 59) wat as die “All Stars” bekend staan. Die groep verteenwoordig die skool vanaf 2017 in kompetisies. Oos-Moot se “All Stars” revue-groep is die 2017/8 Suid-Afrikaanse Revue Kampioene.
Feitevrate het ten doel om leerders se algemene kennis uit te brei en om hul aan te moedig om kennis te neem van plaaslike en internasionale nuusgebeure. Kompetisies is gewoonlik in spanverband en bied die geleentheid om mekaar en ander skole se leerders beter te leer ken. Daar is ‘n paar gevestigde vasvrakompetisies waaraan deelgeneem word en nuwe geleenthede duik ook gereeld op.
Die fotografieklub kom reg deur die jaar bymekaar en leer meer oor verskillende tegnieke om kwaliteit foto’s te neem. Leerders kry teoretiese lesse en doen ook prakties om die tegnieke in te oefen. Ons probeer om jaarliks ‘n portefeulje vir elke leerder saam te stel waaruit hulle foto’s kan kies om aan ons kompetisie aan die einde van die jaar deel te neem.
Die IDOLS-kompetisie was die inisiatief van Me du Plessis en word tweejaarliks gehou. Ons talentvolle Oosies kry tydens hierdie kompetisie die geleentheid om hul talente ten toon te stel. Die oudisies begin vroeg in die jaar en na die finaliste aangewys is, word ‘n video-opname van ‘n liedjie deur elke finalis op YouTube geplaas.
Leerders kry dan die geleentheid om te stem vir hul gunsteling junior en senior Idol wat ook tydens die finalé as die Oosie-Mosie toekennings aangewys word. Hierdie stemme word gebaseer op die meeste “likes” wat ‘n finalis se YouTube video op die skool se facebook gehad het. Die 2017 Idolskompetisie het afgeskop met ‘n nuwe toekenning, (die “Wat-kyk-jy-toekenning”) vir die finalis wie se YouTube video die meeste “views” gehad het.
Die Junior Stadsraad is ‘n nie-winsgewende organisasie. Dit het ten doel om samewerking onder die jeug te bevorder deur diensbaarheid aan die breër gemeenskap. Daar is tans 31 skole wat hierby betrokke is en word deur ‘n graad 10- en 11-leerling verteenwoordig. Die Junior Stadsraad bestaan tans uit vyf kompetisies naamlik Jeugsake, Vitae, Sport, Kultuur en Kunste. Hulle bied talle projekte aan om fondse in te samel ter ondersteuning van die organisasies of instellings aan wie hulle finansiële hulp verleen. Twee van die skool se leerders dien as verteenwoordigers op dié Raad en lewer direkte insette oor die stad en sy inwoners. Dit sluit in deelname aan die Stadsraadbal, Letterkundekompetisies en vele meer.
Koorsang is lank reeds ‘n deel van Hoërskool Oos-Moot se kultuurkalender. Wat aanvanklik net ‘n informele sanggroep was, het gegroei tot ‘n dogterskoor en vanaf 2009 is dit ‘n gemengde koor. Die koor skop 2018 as ‘n dogterskoor af. Die voordele van koorsang is legio. Daar is blootstelling aan verskillende musiekstyle en sosiale interaksie met ander wat ook passievol oor sang en musiek is. Stemme word ontwikkel en tegniek word aangeleer.
Die koor hou in Augustus en September oudisies vir nuwe koorlede en daar is elke jaar gedurende Februarie of Maart ‘n koorkamp. Die koor tree gereeld by koorfeeste, kunswedstryde en derglike geleenthede op.
‘n Ligte musiekorkes is in 2017 by die skool gestig. Die orkes bestaan uit 27+ lede wat viole, dwarsfluite, trompette, altsaksofone, trombone, ‘n tuba, ‘n tenoorsaksofoon, ‘n elektriese kitaar, klavier en ‘n dromstel bespeel. Die orkes het in 2018 die voorreg gehad om die SA’s van die Suid-Afrikaanse Skole Orkesvereniging aan te bied en het vir die tweede opeenvolgende jaar weggestap as die wenners van die Ope-afdeling van die SA’s. Die orkes het in 2017 by Laerskool Voorpos se Diamantfees, by Taptoos te Springs en Sekunda, die skool se Kerskonsert en die Kultuurdinee opgetree. Die orkes gaan nog heelwat uitgebrei word en oudisies word jaarliks gedoen
Die koerant is ‘n geleentheid vir die leerders om hul skryftalent te ontwikkel. Die Mootgenoot is ‘n kleurvolle koerant wat drie keer per jaar uitgegee word. Pragtige foto’s en berigte oor sport-, kultuur- en akademiese prestasies word ook geplaas.
Die Revue vind tweejaarliks onder leiding van me Wilna Kalp plaas. Dit is ‘n skouspel van musiek waraan ‘n uitgesoekte groep seuns en meisies deelneem. Die revue word elke tweede jaar aangebied en buiten die gewone optredes neem hul ook aan die Tshwane Jeugfees, SA Revue kompetisie ens. deel.